
En conexion cu 25 aniversario di Aruba Reef Care Foundation 

A had entrega di un plakaat na su patrodnado 
prindpal Aruba Tourism Authority (ATA) 

TABATA un placer enorme pa direc- 
tiva di Aruba Reef Care Foundation 
haci entrega di un plakaat na staff y 
personal di Aruba Tourism Author- 
ity, cu t’e patrocinador di e campaña 
di concientisacion y acción di limpiesa 
anual di nos rif y beach nan. 

Sr. Castro Perez-Fundador y Presi- 
dente di Stichting Aruba Reef Care 
Foundation a haci e entrega di e 
plakaat y tambe a gradici staf y per- 
sonal pa nan participacion n’e accion 
di limpiesa. 

Tin un silencio hermetico rond di investigacion na LabHOH 


NINGUN hende no kier papia, despues cu gerencia di 
Dr. Horacio E. Oduber a instrui pa haci un investiga- 
cion rond di kico a pasa cu e paptestnan cu a wordo 
manda Hulanda, etc. Tin un silencio hermetico. Maske 
cu sr. Ezzard Cilie, Director di Cuido Medico a priminti 
cu pueblo lo haya sa resultado di e investigacion. 

Dia cu a pidi pa cuminsa haci un investigacion foren- 
sico, cu a conduci na suspension di Hefe di LabHOH, 
sigui tambe di Hefe di Radiologie. Pero mas informa- 
cion no a haya mas. 

Ningun hende sa si a entrega un denuncia na Ministe- 
rio Publico, y sigur a pensa cu AZV lo haci tal denuncia, 
si mira cu ta AZV ta paga p’e paptestnan. Mientrastan- 
to 2 luna a pasa caba, cu t’e timeframe cu a ser bisa cu 
lo keda cla cu e investigacionnan. 


Mientrastanto, a cuminsa cu un cantidad di specula- 
cion, e.o. a investiga e lab fantasma na Hulanda? 

Na Hospital, e cashinan cu a wordo forsa pa habri, a bin 
haya un cantidad grandi di paptestnan (mas cu 100). 
Cuanto hende muher ta canando rond sin sa resultado 
di nan paptest y no sa si nan ta salud. 

Aparentemente Inspectie di Salud Hulandes tambe a 
cay den e investigacion aki, sin resultado ainda, esta t’e 
asina leu cu no sa. Mientras cu Parlamento tabata ma- 
sha ocupa riba construccion di e hospital, Parlamento 
no a cuestiona esnan presente di e investigacion aki. 
ABV tambe ta masha keto. Pueblo, pacientenan tin 
derecho pa sa con a para cu e investigacionnan. E dos 
personanan suspendi, tambe merece di haya resultado 
di e investigacion. Kende(nan) ta sigui cu maneho di 
LabHOH. Ta di spera di haya mas claridad y pronto. 


Como tur esnan anteriormente anuncia no a duna resultado desea 

Gobierno a readiva Ley pa Retiro Boluntario entrante 1 di october 2019 



Departamento Recurso Humano 
(DRH) ta informa lo siguiente: Gobi- 
erno a reactiva e Ley pa Retiro Bol- 
untario entrante 1 di october ultimo. 
Siendo tur e posibilidad cu tabatin 
caba, a resulta cu no tin interés di cu- 
erpo di ambtenaar pa cual lo purba 
atrobe. 

Personal di Gobierno tin e oportuni- 
dad pa entrega un peticion pa retiro 
boluntario entre 1 di october 2019 
te cu 30 di november 2019. 

Pa mas informacion por yama DRH 
na 522-9999, por manda un e-mail na 
vut2019@drh.gov.aw of por pasa per- 
sonalmente. 

Di e forma aki, Gobierno ta spera cu 
e biaha aki lo haya reacion p’asina 
baha e gastonan di personal, cu e.o. 
CFT ta forzando Gobierno pa haci. 




























Diabierna, 4 October 2019 


AWEMainta 


3 


Parlamentario Jennifer Arends-Reyes (AVP) 

E eror y ahustenan den salarionan di maestronan no mag ripiti 



E sumanan mas grandi tin que haber 
cu of overuur of toelagenan riba nan 
salario cu nan no a ricibi tambe lo no 
perde. 

Despues di algun siman a sali den me- 
dia cu tur maestro lo ser paga locual 
nan falta, tur maestro a keda den 
tension dor cu un suma di mil florin 
of mas no ta wega y nan tambe tin 
nan responsabilidadnan financiero pa 
cumpli cun’e. 


Sra Jennifer Arends-Reyes tin e im- 
presion cu di berdad enseñansa ta bao 
atake y ta keda haña hopi sla for di 
Gobierno di MEP POR RED. Gobierno 
ta anuncia un cambio despues ta sus- 
pende y bisa tur cos a keda mescos, 
pero na final tog ta voer e door. 

Un ehempel bibo ta ora cu a anuncia 
cu lo bay corta gasto drastico pa ense- 
ñansa y cueste loke cueste ta bay corta 
den overtime di maestronan. 


Esnan cu tabata falta e suma di NPR 
cu no ta pasa 100,- a haña nan sen laat, 
esnan cu a cobra salario basico tin al- 
gun cu a haña locual nan tabata falta 
y tin algun maestro cu ainda awe no 
a ricibi ningun sen extra pa motibo cu 
despues cu scol a cuminsa, despues cu 
tabatin un acuerdo cu nan cabesante 
y a traha e overtime y taakurennan, 
nan ta tende cu e ‘spelregels’ a wordo 
ahusta tog. 


Minister Rudy Lampe a duna instruc- 
cion per direct den un carta manera 
aña escolar a habri cu lo corta riba 15 
miyon den salario di maestronan na 
overtime of taakuur, despues e Minis- 
ter a sali afo y bisa cu no lo haci’e y tur 
cos ta cana normal. 

Scol a habri na augustus y ya p’e pay- 
roll di september despues di e mani- 
festacion di maestronan, casualidad of 
no, maestronan na Aruba a haña un sla 
grandi y a nota cu tur falta sumanan 
cu ta varia entre 80 florin te sumanan 
cu ta yega 1200,- cu a conta riba dj’e cu 
ya a trah’e caba na augustus. 

A bisa den media cu lo ta fout di Fi- 
nancién pa cu e NPR (e nieuwe pen- 
sioen regeling) cu t’e sumanan cu por 
yega te fls.100,- cu falta. Tambe tin 
maestronan cu a haña via email cu 
nan lo wordo paga retroactivo locual 
nan falta te na fin di october pa motibo 
cu Minister a cambia su beleid di over- 
time y taakuur Y nan lo ta bezig cun’e. 


Nan no lo haña e taakuur of overuur- 
nan ey mas paga pa motibo cu e sticht- 
ing ta pidi pa bezuinig. Tur e cambi- 
onan aki y tardansa a pasa sin cu nan 
a ricibi un specificacion detaya di e 
suma cu nan a haña bek si nan a haña 
algo bek. 

Maestronan a cobra sin haña un sal- 
aris slip digitalmente of hard copy 
manera custumber. E pregunta e ora 
ey ta keda dicon maestronan ta wor- 
do trata asina na Aruba? Dicon ta net 
maestronan mester t’e victima di tanto 
decisionan desbentahoso. 

Di mes cu tin un scarcedad enorme na 
maestro na Aruba, si nan bay mani- 
festa nan ta wordo lastra den media 
cu nomber pa politiconan cu ta sos- 
tene Gobierno, riba social media tur e 
fake accountnan liga na Ministernan y 
partidonan ta conoci ken ta nan tras y 
nan ta scoge pa intimida maestronan 
cu ta atende reunion prome cu a bay 
manifesta. 


Asina’ki si ta dificil pa Aruba por sigui 
yama su mes un pais liber y demo- 
cratico. Na Aruba n’e momentonan aki 
hasta companianan cu vocifera nan 
mes contra un maneho di Gobierno ta 
wordo intimida of ta saca informacio- 
nan di nan. 

Tur persona of grupo cu ta sinti nan 
mes cu nan lo kier vocifera nan opin- 
ion mester tin e espacio pa haci esaki, 
ta nan pleno derecho. 

Awor ta keda un yamado n’e mae- 
stronan pa no acepta e maltrato cu 
net enseñansa ta sufriendo, mientras 
enseñansa no mag gasta fondo pa 
renoba algun scol cu mester un reno- 
bacion grandi, otro Ministerio si ta 
bayendo den procesonan pa bidding pa 
un centro di 80 miyon den un PPP con- 
structie. 

Mientras enseñansa mester cremen- 
cha y maestronan ta keda haña sor- 
presa desagradabel, otro companianan 
cu Gobierno ta subsidia si ta buscando 
mas fondo na Parlamento pa percura 
pa salario di trahadornan. Maestro- 
nan den un manifestacion ultimo a 
pidi pa Parlamento yama un reunion 
publico prome cu vakantie di october y 
aki tambe nan no a haña oido. 

Scucha nan ta un y haci trabou di nan 
peticion ta otro. Minister Rudy Lampe 
tabata den exterior, a bolbe y ya prac- 
ticamente vacacion escolar pa october 
ta cuminsa awe y nada di reunion cu 
nos maestronan a pidi. 

Ta sumamente lamentable cu pais 
Aruba a yega na un punto asina cu ta 
corta den enseñansa, nos futuro. Cada 
inversion den enseñansa bo lo cosecha 
bek y den caso cu ta sigui trata mae- 
stronan asina y ta corta den enseñan- 
sa e repercusionnan di e decisionan 
aki lo bin pa nos comunidad despues 
sra Jennifer Arends-Reyes a termina 
bisando. 

37 Hoben a cuminsa curso di Formación Militar 

10 ta di Aruba 



DJALUNA mainta, un grupo di 37 mucha homber a 
meldo na entrada di Marine Kazerne di Suffisant pa di 
e Promé Formacion Militar (EMV) pa Milicia di Corsou 
y Aruba. 

Den un tempo di casi 11 luna, e 37 hobennan aki lo com- 
berti den miliiénnan di Aruba (10) y Corsou (27). Yen 
di curashi y confianza nan lo bay cuminsa cu e EMV. 

E 11 lunanan di EMV ta consisti di 3 fase. E promé 
fase lo t’esun elemental. “Skills and drills” lo ta riba 
un nivel individual i ta para central. Miliciénnan den 
opleiding ta siña di rango y posición, pero tambe siña 
yuda bo mes y bo camaradanan. Tambe na ta haña dis- 
ciplina militar y e hobennan ta siña e uso di arma. 

For di e fase aki ta drenta e parti di opleiding pa com- 
bate. E di tres y ultimo fase t’e parti di vigilancia y 
seguridad. 

Promé cu a cuminsa EMV, e hobennan aki a pasa den 
procedura di keur y seleccion extenso. Esaki a consis- 
ti di testnan di landa, idioma Hulandes y e Prueba di 
Condicion di Defensa. 



N’e delaster prueba, e requisitonan ta (1) Core duro mi- 
nimal 2400 meter den 12 minut, (2) Push-up minimal 
20 biaha y (3) Minimal 30 sit ups. 

Banda di EMV, tambe tin 2 hoben cu a bin p’e Oplei- 
ding Practico pa Officier di Milicia di Corsou (POTOC). 
E grupo aki tambe tin un opleiding intensivo di 11 luna 
ta warda nan. 

E training aki ta hopi particular pa motibo un gran 
parti ta tuma lugar na Hulanda. 

Formacion (social), e tareanan di vigilancia y seguri- 
dad, mas y mas ta dirigi su mes riba trabounan militar 
operacional. 

Miliciénnan ta tuma parti na ehersicionan pafó di Cor- 
sou, ta keda envolvi den dunamento di asistencia mi- 
litar den Caribe y ta train hunto cu Cuerpo Policial y 
VKC. E yiunan di tera aki, ta papia e idioma local, ta 
compronde e cultura e situacion climatologico y geogra- 
fico mucho mas mihór cu e militarnan Hulandes. Esaki 
sigur ta di un balor agregá na momento di training y 
asistencia. 

PG a pidi 25 aña pa Steve, kende 
a asesina su tanta na Wayaca 


RECIENTEMENTE Corte di Apelacion a trata e caso 
cu Steve Fan a apela relaciona cu e caso di asesinato cu 
a tuma lugar na 2016 den e bario residencial di Waya- 
ca. Eynan su mesun tanta a haya tiro cu a resulta fatal. 
Tabata trata di un caso di atraco cu a sali for di man. 

Steve Fan a haya un castigo di 20 aña den prome in- 
stancia, pero no tabata di acuerdo cu esaki pasobra, e 
ta bisa, e ta inocente. 

Un biaha mas den apelacion, abogado di Fan a splica 
cu su cliente no tabata sa nada nada di loke tabata e 
plan di e Boneriano, kende t’esun cu a drenta e cas na 
Wayaca y a los e tiro fatal. 

Niun momento e Boneriano a inform’e di loke e ta bay 
of a haci. Sino te despues ora cu nan tabata na San 
Nicolas el a confesa esaki na dje. 


Pero debi cu e homber tabatin un arma, el a haya miedo 
y no a bay Polis. 

Apela un sentencia semper por sali di un banda of otro. 
Den e caso aki Steve Fan a apela cu e pensamento cu e 
por wordo declara liber, o sea cu no ta proba cu e tabata 
consciente y na altura di loke a pasa na Wayaca na sep- 
tember, 2016. 

Pero tambe e ta core e riesgo cu e castigo por aumenta. 
PG durante tratamento di e caso aki a bisa cu e tipo di 
delitonan aki mester pidi castigo pisa. Cu e demanda 
mester manda un señal bon cla cu e tipo di hechonan 
aki no ta tolerabel. 

Esey t’e motibo cu el a bolbe pidi, mescos cu OM den 
Prome Instancia, un castigo di 25 aña incondicional. 
Otro luna lo tin decision di e caso aki. 

E proyecto di sushi lo costa dos biaha e hospital nobo, Green Corridor y Watty Vos Blvd pareu 

Un suma di aprox madamente 1.3 biyon florin den 20 aña 

Segun Benny Sevinger 


DIARANZON a tuma lugar e reunion publico den 
Parlamento relaciona cu e maneho di desperdicio 
di sushi, y diferente Parlamentario a bin dilanti cu 
hopi pregunta skerpi pa busca mas claridad riba e 
ley cu Minister Otmar Oduber ta empeña pa pasa. 
Parlamentario Benny Sevinger na su tumo a bin 
cu varios observacion cu a laga e publico presente 
sumamente consterna. 

KICO T’E SOLUCION CU E GOBIERNO 
AKIA PRESENTA? 

Den e buki “Economic Policy” cu ta di e Gobiemo 
actual, Parlamentario Sevinger ta lesa textualmente 
for di pagina 49 p’asina evita cualkier confusion of 
duda y ta bisa: “ Waste Management is high on 
the agenda of the Government, an estimate of 300 
million dollar project based on a Build/Owned/ 
Operated and Construction”. 

Un proyecto cu na florin lo ta aproximadamente 500 
miyon cu nan kier bin cune y poni den e programa 
di Gobemacion. No ta algo cu a inventa, pero ta 
algo cu ta poni claramente den nan programa. 

E suma ey ta dos biaha e hospital nobo of Green 
Corridor y Watty Vos Blvd pareu! P’e desperdicio 
di sushi ta bay paga dos biaha e balor cu e hospital 
nobo cu Aruba tin actualmente. Na momento cu 
bay inverti 525 miyon florin den un planta nobo/ 
compania nobo prome pregunta cu lo bin di parti 
di e compania aki n’e Mlnister lo ta, con e ta bay 
haya e placa ey bek. 

Ken ta page bek? 

Despues di 20 aña n’e prestamo so lo tin cu paga 1.3 
biyon florin. Incluyendo costo di administracion, 
ganashi y demas poni hunto, e compania aki tin cu 
haya na entrada un suma di 70/80 miyon florin pa 
aña. 

Na su lugar e compania aki lo puntra e Minister ta 
con e ta bay haci pa yega n’e entrada aki, caminda 
na su turno riba pagina 25 di e destaho ta bisa cu e 
compania nobo tin 4 manera pa haya placa. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


1 Syrd 

Junior Bucket 


E 


Small Bucket 



E PROME OPCION P’E COMPANIA YEGA NA E PLACA TA CU LO 
INVERTITA “TIPPING FEE” 

Tur sushi cu bay pe compania nobo aki tin cu paga pa cada “metric 
ton” tonelada di sushi. Cu un calculacion cu e Minister a duna di 90 
mil ton di sushi cu pais ta produci, excluyendo esnan cu no por kima 
manera auto, wasmachine y no mas cu 10% di taira, dividiendo esaki 
den e 70 miyon florin ta yega na un suma di mil florin pa metric ton, ta 
locual cu Parlamentario Sevinger a splica. 

Bisando esey, cada ciudadano cu tin cu haci uzo di e compania nobo 
aki pa desperdicio di sushi lo tin cu paga mil florin pa cada metric ton. 
P.e. un baki di 20 yarda of 30 yarda sea di Serlimar/Ecotech of cualkier 
otro cu tabata costa 200/250 florin, awor lo keda pisa per metric ton 
dor di e compania nobo. Si acaso na momento di pisa e baki bo tin 2 of 
mas metric ton (tonelada) ta nifica un bedrag di 2 mil florin pa paga na 
desperdicio n’e compania nobo. 

E di dos opcion p’e compania nobo gana su placa lo ta for di W.E.B. 
Proposicion lo ta pa bende coriente na WEB pa nan por haya entrada, 
indicando pagina 29 di e destaho, caminda ta poni cu lo tin cu paga pa 
Kw uur, cu un cifra di 7 cen menciona p’e Minister cu intencion pa 
draai 6 Mw cu lo ta un suma di 6 miyon cu e compania nobo aki lo por 
ricibi. Si mira cu for di 70/80 miyon por kita e 6 miyon ey, e resto lo tin 
cu bin di sushi di pais Aruba. 

Parlamentario Benny Sevinger ta pone enfasis un biaha mas riba e 
palabra clasico “Tipping Fee” cu lo keda traduci na: Trece sushi, pisa e 
sushi ey, paga esaki y asina ey e compania lo draai. Ta e realidad bisto 
cu tin tras di e compania nobo aki. 

Casonan cu Corte di 
Prome Instancia 
tin pa trata 

awe :TS! 


Horario 

Sospechoso 

Acto Castigabel 

08.30 

R.R.H. 

H. ta wordo acusa di intento homicidio y maltrato cu un arma y 
posesion di un arma di candela riba 17 di november 2018. 

10.00 

R.F.D.P. 

D.P. ta wordo acusa di ladronicia cu violencia conhuntamente cu 
un otro of otronan, di posesion di marihuana y heling, di posesion 
di un arma di candela y cendemento di candela y di maltrato cu 
arma den e periodo di 22 di december 2018 te 13 di januari 2019. 

11.30 

J.B. 

G.G.P. 

B. y P. ta wordo acusa di a comete violencia den publico, di 
maltrato cu arma, di violencia y destruccion riba 3 di maart 2019. 


LTE PREPAID DATA BUNDLE 

Mas Balor, Mas LTE Data, Mas Social Media llimita 



Cumpra 

llimita* 

Afl.49 r 



*Sigui usa What5 App, Facebook, Instagram, Snapchat y Pinterest despues cu bo Data caba y te ora cu bo bundle caduca. 

Prome Minister a reuni cu Minister di Economia y Turismo di Corsou 

Minister Giselle Mc William ta un otro 
hende muher fuerte den politica 



wlMñM 


mmm 



DIARAZON mainta, Prome Minister Evelyn Wever-Croes 
y Minister di Economia di Aruba, Xiomara Ruiz-Maduro 
a ricibi e grato bishita di Minister di Economia y Turismo 
di Corsou señora Giselle Mc William. 

Den sala di Conseho di Minister, a reuni cu Minister Mc 
William y su delegacion na unda cu a elabora riba dife- 
rente topico di interes comun pa ambos pais y riba colabo- 
racion entre Aruba y Corsou. 



STATEN VAN ARUBA 


OPENBARE VERGADERING OP 4 OKTOBER 2019 OM 
13:00 UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 
Agenda: 

Adviezen van de Centrale Commissie d.d. 19 september 2019 inzake 

a. Instelling en Samenstelling Vaste en Bijzondere 
Commissies van de Staten voor het Zittingsjaar 2019-2020 

b. Instelling en Samenstelling Commissies van het 
Latijns-Amerikaanse Parlement voor het Zittingsjaar 2019-2020 

De Plv. Griffier, 

drs. J.I. Williams 


Gobiernonan di Aruba y Corsou ta trahando pa estrecha 
lasonan entre e dos paisnan y tur otro pais di Reino y 
traha hunto riba diferente tereno teniendo cuenta cu e 
sistemanan di ley di cada pais. 

Minister Giselle Mc William ta un otro hende muher 
fuerte den politica cu recentemente a asumi e puesto di 
Minister di Economia y Turismo na nos hermana isla 
Corsou despues di a ocupa e puesto como Parlamentario 
di e pais. 

Prome Minister Evelyn Wever-Croes a gradici Minister 
Mc William pa su bishita y na su lugar Minister Mc Wil- 
liam a expresa su gratitud na Prome Minister pa ricibi’e 
p’e encuentro ameno. 

Chauffeur deteni na Sero Pita pasobra el a hera pasa auto riba Polis 


DIARAZON anochi 
durante cu agentenan 
policial tabata atendi- 
endo cu un accidente 
na cruzada na Sero 
Pita, un Honda Accord 
a hera dal un agente 
policial. 

Polis tabata bezig cu 
nan flashlight y par- 
ce cu Polis lo a lusa e 
auto, pero asina mes 
e cabayero na stuur a 
sigui bin straight riba 
e agente. 

E ora e agente a dal 
su man riba e auto, y 
un poco mas pazuid 
e auto a para. Agen- 
tenan mesora a cana 
bay n’e auto. 

Eynan e agente con- 
cerni a cuminsa bise, 
si e no mira e flash- 
light, e chauffeur ki- 
ermen e no a mira e 
flashlight y tampoco e 
agente. 

Despues di papia al- 
gun rato cune, a mira 
cu nan a pone den 
boei. E motibo tabata 
segun e agente pa in- 
tento (poging) di pasa 
auto riba Polis. Parse 
cu e no tin of tabatin 
su rijbewijs cune tam- 
poco. 

Un representante di 
seguro n’e sitio no ta- 
bata mucho contento 
cu Polisnan a detene e 
chauffeur di e Honda. 

Parlamentario Marisol Lopez-Tromp 

Cu ley di Serlimar la busca pa 
yega na un solucion ef ciente, 
duradero p # e problemalica di 
desperdicio na Aruba 

Lider di fraccion di POR den Parlamento, drs.Marisol Lopez-Tromp, 
durante su disertacion den sala di Parlamento unda ta tratando e ley 
di Serlimar a indica cu ultimo simannan preparando pa e ley aki vari- 
os persona y grupo a wordo scucha den comisionnan fiho riba e tema 
aki. Miembronan di Parlamento por a haci pregunta na tur e gruponan 
envolvi, pasobra prome cu tuma decision riba leynan importante pa 
nos pais tarea como Parlamentario ta pa scucha mas tanto posibel tur 
opinion y yega asina finalmente na un opinion cu lo fungi como e base 
pa tuma un decision y vota sea na fabor of en contra di e ley. 

Pa Lopez-Tromp tur Parlamentario a huramenta como miembro di 
Parlamento pa vota a base di nan consenshi y a base di tur loke nan a 
haya di informacion y asina wak si nan ta na fabor of contra di un ley, 
no basa riba presion ni forsanan aheno. 

Nos Ministernan tambe a huramenta pa para responsabel p’e carter- 
anan cu nan cada un tin y tur dia nan ta bou presion di comunidad y 
mester balansa tur opinion y tur interes den comunidad pa finalmente 
tuma decisionnan na bienstar general di Aruba. Finalmente e gober- 
nante t’esun cu tin cu defende su ley mirando cu e ta personalmente 
responsabel pa su decisionnan y su presupuesto cual Parlamentari- 
onan ta aproba of desaproba. 



Meet. Explore. Work. Celebrate. Our legendary hospitality has 
helped us be a part of people's lives for almost a century. And we’re 
just getting started. Join us and help shape our next century. 

We are looking for the following position: 

Barback 


View all job openings and descriptions at 
jobs.hiltonworldwide.com, search for Aruba and apply online. 

J.E. Irausquin Blvd. 81, Palm Beach, Aruba 

www.hiltonaruba.com 


Hilton 

ARUBA CARIBBEAN 
RESORT & CASINO 



E parlamentario di POR ta trece e puntonan 
aki dilanti mirando cu specialmente ultimo 
simannan por wak cu enfoke ta riba cierto in- 
teres particular, interes di cierto grupo. Mi- 
rando e situacion aki, Marisol ta bay un tiki 
mas profundo y ta indica cu den nos Constitu- 
cion tin algun cos ancra cu ta deber of respon- 
sabilidad di Gobierno, p.e., enseñansa. 
Independiente di 4 actor tin den e area di ense- 
ñansa, e Minister di Enseñansa tin un tarea 
special pa haci tur cos cu ta posibel pa percura 
cu tin educacion pa tur mucha na Aruba, in- 
dependiente di nan situacion. 

Esey tambe t’e caso cu sushi y salud. Esun cu 
finalmente ta cargue ta Gobierno, esey ta su 
responsabilidad y su tarea ancra den nos Con- 
stitucion. Lopez ta expresa cu “den nos Con- 
stitucion ta poni p.e. cu Gobierno t’esun cu tin 
cu tuma pasonan pa percura pa tur cos ta na 
ordo, pa salud general di nos ciudadanonan. 

E ta obliga di actua y tuma pasonan pa salva- 
guardia esaki”. 

Tambe ta bissa cu hasta tin raportnan riba 
salud cu tin di haber cu e tema cu ta tratando 
den Parlamento di desperdicio y particular- 
mente ora ta trata di e dump di Parkieten- 
bos cual ta un punto sumamente importante 
den henter e discusion. PAHO, Pan American 
Health Organization, a bisa na 2018 cu e situa- 
cion di desperdicio na Aruba particularmente 
na Parkietenbos ta sumamente importante 
caminda cu tin un situacion no solamente cu 
medio ambiente, pero tambe cu salud di nos 
hendenan aki na Arubay muy en particular 
tur esnan cu ta biba den e area aki, pero tambe 
p’esnan cu ta traha den companianan manera 
Serlimar cu ta expone nan mes tur dia n’e efec- 
tonan toxico. 

Benny Sevinger (AVP) ta adverti: 

Gobierno lo mata companianan 
priva y estatal si pasa e ley! 



Parlamentario di AVP, Benny Sevinger 
a duna e realidad den un sala di Par- 
lamento completamente yen cu traha- 
dornan preocupa riba kico lo bira nan 
destino si acaso e ley aki pasa. For di 
comienso di su discurso Parlamentario 
Sevinger a keda alcaso y enfoka riba un 
solo meta, cu ta trece dilanti e preocu- 
pacion principal di locual ta tumando 
lugar. 

Ley di Maciaveli t’e prome palabran- 
an di e Parlamentario ora di referi su 
mes na e ley cu kier purba di pasa awe. 
Un ley traha pa un Minister cu no tin 
ningun otro intencion cu mata compa- 
nianan local y despues mata compania 
estatal, Serlimar. 

Motibonan contundente pakico tin cu 
pasa e ley aki awe, segun Benny Sev- 
inger, a keda splica den un forma habri 
y basa riba documento y pruebanan cu 
el a presenta. 

Na prome lugar ta papia di e destaho 
publico, caminda cu enfaticamente ta 
duna clarificacion di e intencion ma- 
ligno tras di esaki. Si no por garantisa 
e compania priva cu lo keda encarga pa 
maneha desperdicio y si e lo haya en- 
trada, e no ta bay haya niun hende pa 
forma parti di e destaho aki. 

Cordando cu 3 luna pasa caba niun 
hende a mustra interes n’e aanbested- 
ing cu a tuma lugar. 


Mirando cu ningun compania ta bay 
duna un prijs sin cu Gobierno duna un 
garantia. Ta n’e momento aki e Minis- 
ter en cuestion a bin cu e ley aki y asina 
duna palabra y compromete su mes cu 
e lo por paga. PESEY e ley aki tin cu 
pasa y pasa AWE! 

Na di dos lugar, Parlamentario Sev- 
inger ta menciona e poder cu e Minister 
aki kier demostra ta ken ta manda den 
e pais aki. Esaki sigur n’e Parlamenta- 
rionan di coabcion sinta den Parlamen- 
to cu tin cu sigui su peticion y vota voor 
pasobra ta danki na dje nan ta eyden 
y pa mustra e famia De Veer cu ta e ta 
manda na Aruba. 

No por papia di e ley sin papia di e de- 
staho publico! Parlamentarionan mes 
no a menciona esey awe henter dia, ta 
locual cu Sevinger ta remarca. E ley ta 
pa garantisa e destaho pubbco. Algun 
colega a menciona cu ta Serbmar lo 
t’esun encarga pa haci e destaho publi- 
co, pero den su discurso Parlamentario 
Sevenger a desbarata e ponencia ey di 
biaha. 

Riba pagina 12 di e destaho ta men- 
ciona e contracting authority riba e 
destaho t’e Minister di Infrastructura 
y Medio Ambiente Otmar Oduber, no 
ta Serbmar. Eynan caba e problema a 
cuminsa. 

Si ta bay haci un destaho riba PPP cu 
pueblo ta bay paga y NO bin den Par- 
lamento pidi mandato di e Parlamento 
y t’e Minister ta bay firma un contract 


di 20 aña, nos tin un problema, tabata 
palabra di Benny Sevinger. Tambe ta 
corda e Minister cu si acaso e firma un 
contract y e no por cumpli, ta su perso- 
na ta keda responsabel y di nan banda 
nan por bay demanda e Minister paso- 
bra t’e tabata e autoridad encarga pa cu 
e destaho, sin mandato di Parlamento 
di Aruba. 

Riba pagina 21 di destaho, Minister 
ta papia di “Compania NOBO”, Sobd 
Waste Treatment Facibty (pasobra no 
tin nomber ainda) lo t’e compania cu lo 
bay maneha desperdicio di sushi riba 
pais Aruba. Reabdad a keda presenta 
na momento cu Parlamentario Benny 
Sevinger a duna como ehempel e ley 
existente cu Serbmar tin den nan man, 
cu ta propio y ta duna espacio pa nan 
cobra 25 florin na tur cas. 

Pakico e Minister lo kier cambia e ley 
ey, mientras cu e placa ey ta drenta 
100% pa Serbmar? No ta mira e moti- 
bo pakico lo kier haci un cambio asina. 
Pero Parlamentario Sevinger a bisa cu 
e motibo ta uno contundente, pasobra 
den futuro no ta Serlimar t’esun cu lo 
bay procesa e sushi. Mañan ora e com- 
pania nobo bin, Serbmar por wel di co- 
bra e 25 florin di dje, of e 10/15 florin 
di Ecotech/Ecogas, pero den ley e com- 
pania nobo ta bisa cu ta di dje e placa 
ey ta paso ta e ta procesa e sushi y ta 
cambio cu e Minister a efectua. No tin 
otro motibo, no tin pakico cambia e ley! 

Amsterdam 
Manor y MVC 
a paricipa un 
biaha mas na 
Aruba Reef 
Care Project 



[Protecting what we love 


ur> mihor mundo! 
,r a better worid! 


0o\h9 


DIADOMINGO, dia 

29 di september 2019 
a tuma lugar e di 25 
edicion di Aruba Reef 
Care Project, cual ta 
un evento organiza pa 
Aruba Reef Care Foun- 
dation y unda ambos e 
team dinamico di Am- 
sterdam Manor Beach 
Resort y di MVC Eagle 
Beach a sa di participa 
un biaha mas, manera 
t’e custumber for di dia 
cu e evento a cuminsa. 
Algun di e areanan di 
Aruba cu a ser cubri ta 
e.o. Bushiri Beach, Ea- 
gle Beach, Palm Beach, 
Surfside Beach, Man- 
gel Halto y Grapefield. 
Neptali Henriquez 
Park tabata e centro di 
operacion unda cu e ac- 
cion a ser coordina. Un 
di e propositonan di e 
evento aki tabata pa co- 
munidad wordo incen- 
tiva p’asina conhunta- 
mente manifesta nan 
compromiso cu medio 
ambiente dor di yuda 
mantene nos beach y 
lama limpi. 

Na final di e proyecto, 
tur participante a ricibi 
un certificado di apre- 
cio hunto cu un t-shirt 
di recuerdo. 



j De CubaWever 


(GEVORDERDE) ADVOCAAT- 
STAGIAIR EN EEN ADVOCAAT- 
MEDEWERKER (m/v) GEZOCHT 


Voor beiden geldt dat zij beschikken over: 

de voor de advocatuur vereiste kernwaarden. 
onafhankelijkheid, partijdigheid, deskundigheid, integriteit 
en vertrouwelijkheid; 

uitstekende juridische kennis en vaardigheden, beheersing 

van de methoden en technieken; 

uitstekende sociale en communicatieve vaardigheden; 

zeer goede kennis van Engels (kennis andere taal is een 

pré); 

ondernemend, gedreven, pragmatisch en op resultaat 
gericht; 

de bereidheid om blijvend te investeren in de eigen 
ontwikkeling. 


Wij bieden: 

juridisch hoogwaardig werk in een boeiende 
jurisdictie, met vaak een internationaal karakter 
qua cliénten, vraagstukken en contacten; 
een plaats binnen een hecht en goed op elkaar 
ingespeeld team; 

carriérebegeleiding en de mogelijkheid om het 
beste uit jezelf te halen; 
marktconforme arbeidsvoorwaarden. 


nameJ 


Solliciteren dient per e-mail te geschieden 
vragen kun je richten aan mr. J.M. de Cuba. 


Contactgegevens De Cuba Wever 


De advocaat-medewerker beschikt verder over: 

een voltooide beroepsopleiding; 
grondige kennis op het gebied van het verr 
ondernemingsrecht, financiering en zekerheder 
ervaring met due diligence onderzoeken, coi 
beoordelen van financierings- en zekerheden d 
closings van transacties, afgifte van opinies en 
de dynamiek daarvan; 
opstellen van ingewikkelde contracten; 
affiniteit met toezichtwetgeving, compliance 1 
en corporate govemance\ 


jeannot@decubawever.com 


De Cuba Wever Attorneys at Law 
Cava Ernesto O. Petronia 62 


Oranjestad, Aruba 
T +297 583 8144 
F +297 583 8145 
www.decubawever.com 

Di acuerdo cu drs. Mervin Wyatt Ras 

Minister Otmar Oduber mester 
a baha su speed pa no bulldoze 
e ley regardando Serlimar 


Segun drs. Mervin Wyatt-Ras, Min- 
ister Otmar Oduber cu ayudo di 
Presidente di Parlamento, Ady Thi- 
jsen diarazon kier a bulldoze e ley 
di Serlimar den Parlamento. 
Sinembargo e Minister por a 
nota preguntanan skerpi tanto di 
oposicion como di su coleganan di 
coalicion y asina mester a baha su 
speed. 

Di mas cu 200 pregunta cu Parla- 
mentarionan a haci, Minister ni a 
contesta mitar. P’e motibo ey a pidi’e 
pa cuminsa reunion contestando e 
preguntanan haci por escrito cu no 
a haya contesta. 

Ademas e Minister mester a en- 
trega diferente documento cu a ser 
pidi na dje. Den sala di Parlamento 
tabatin un cantidad di publico pre- 
sente di tres compania importante 
pa recogemento y procesamento di 
desperdicio, esta Serlimar y Ecotech 
y Ecogas. 

Un critica esencial ta basa riba e 
conseho di Raad van Advies. Segun 
drs. Mervin Wyatt Ras, e conse- 
ho aki ta haya cu e ley lo mester ta 
parti di un vision integral pa anda 
cu desperdicio na Aruba. 

E punto di bista aki a ser treci pa- 
dilanti tambe dor di diferente actor 
importante. Den reunion cu KvK, 
ATIA, AHATA y otro entidadnan 
por a tuma nota di nan preocupa- 
cion p’e consecuencianan negativo 
di e ley. 

AHATA a sugeri pa haci un in- 
vestigacion prome cu continua cu 
tratamento di e ley. Esaki dor cu 
Gobierno no a consulta suficiente cu 
stakeholders. 

Un critica importante ta cu den e 
ley ta papia di forno grandi y chiki- 
to pa kima sushi. 


E ley ta duna Serlimar un monopo- 
lio absoluto pa maneha desperdicio 
na Aruba. Ademas dor di e ley por 
obliga ciudadanonan pa paga un 
suma indica pa luna y ta haci po- 
sibel cu por te hasta invadi privaci- 
dad di ciudadanonan pa por cobra. 

Tambe esnan di cual Serlimar no 
ta recoge nan sushi lo mester paga 
mas, loke ta ser considera como cas- 
tigo pa nan. Ademas e cambionan lo 
conduci na un higher cost of doing 
business dor di cual tin chens cu lo 
mester kita trahado. 

Esaki ta un preocupacion grandi p’e 
companianan cu n’e momentonan 
aki ta procesa sushi na un manera 
“milieu vriendelijk”, drs. Mervin 
Wyatt Ras a sigui bisa. 

Minister no ta mira e preocupacion 
y ta nenga cu tin un proceso di bid- 
ding andando pa un incinerator. 

E problema di desperdicio no ta di 
awor. Diferente Gobierno y dife- 
rente Minister a purba atende cun’e 
y un problema grandi ta Parkieten- 
bos. Parlamento a ricibi un carta al 
respecto. Sinembargo pa medio di e 
ley aki no ta bin solucion pa holor ni 
candela. 

Concientisacion di nos ciudadanon- 
an ta keda un reto banda di e ley. 
Un motibo principal cu Gobierno ta 
duna pa presenta e concepto di ley 
ta pa logra solvabilidad di e com- 
pania. Aunke cu continuamente 
Gobierno ta keha cu tin mega debe 
tog prome cu a presenta e ley aki a 
cumpra 20 truck nobo, a paga schat 
di placa pa pone sticker grandi riba 
e trucknan y tin propagandanan ta 
core continuamente via radio y tele- 
vision. 



Pues mientras ta keha, tin placa pa 
cumpra producto di luho. Esaki no 
ta mustra seriedad di parti di Go- 
bierno. 

Wyatt-Ras ta considera un lastima 
cu Gobierno no ta dispuesto pa sin- 
ta na mesa cu stakeholders cu tin 
otro opinion y alternativanan. Den 
caso cu Gobierno por scucha nan e 
ley lo por bira un bunita proyecto 
di ley cu cooperacion di tur actor cu 
Gobierno como esun cu tin e regie. 
E ora por tin reparticion di trabou y 
diferente oportunidad. 

Segun Wyatt-Ras mester proteha 
trahadornan cu mester paga nan 
hypotheek, nan auto, estudio di nan 
yiunan y pone pan riba mesa di nan 
famia. 

Companianan mester tin un say, 
pero si Gobierno ta kere cu su so por 
bay soluciona e problema di sushed- 
ad e no ta biba cu realidad. Pasobra 
na caminda mester di tur actor. No 
solament di e empresarionan sino 
tambe mester di nos pueblo pa at- 
ende cu sushi. 

Bandi 10 or a schors e reunion te 
dia 15 di october. Wyatt-Ras ta spe- 
ra cu den e tempo aki e Minister por 
sinta na mesa cu diferente compa- 
nia cu ta recoge y procesa sushi pa 
yega na un mihor producto di ley. 

Cambia bo puntonan 
di Fun Miles pa carchi 
di Island Takeover 

E tambe a figura cu diferente artista manera Bad Bunny, y 
Daddy Yankee. Alex Sensation tambe lo forma parti di AITO y 
ta conoci pa su colaboracion cu e.o Luis Fonsi, Anitta y Ozuna. 
Tambe, lo conta cu presentacion di orguyo Arubano Jeon cu a bin 
ta produci numeroso hit pa artistanan manera J Balvin, Anitta, 
Nicky Jam y Afro Bros. 

aña aki Fun Miles ta celebra su 15 aniversario na Aruba. 


FOR di dia 30 di october te cu dia 3 di no- 
vember 2019 lo presenta e di dos edicion di 
‘Island Takeover Festival’ (AITO). Despues 
di un exitoso prome edicion aña pasa, Fun 
Miles un biaha mas ta partner di AITO y ta 
ofrece miembronan oportunidad di cambia 
nan puntonan pa carchi na oficina di Fun 
Miles, na Sun Plaza Mall. 

TOCANTE AITO 2019 

E aña aki AITO lo tin un evento culinario, 
conferencia di tecnologia (A-Tech), exposi- 
cion di arte, ‘Pool Party’ y un ‘Block Party’. 
E conciertonan mes lo tuma lugar na Harbor 
Arena y lo tin diferente seccion e.o general, 
vip standing - dilanti escenario y tambe un 
seccion di mesa riba e VIP deck. Esnan cu 
ta desea di bay VIP cu ta inclui entrada pa 
e Pool Party, Block Party, e conciertonan y 
evento di clausura por haci esaki cu 11250 
Fun Miles. 

PRESENTACION DI E 
LEGENDARIO BANDA UB40 

UB40 ft. Ali Campbell & Astro ta un di e 
bandanan di reggae mas exitoso na mundo, 
cu mas di 70 miyon disco den benta. 
Actualmente nan ta riba un gira di 40 ani- 
versario y AITO ta parti di esaki. E cantante 
Panameño Sech tin diferente hit actual cu 
e.o Ozuna, Nicky Jam y Maluma. 

Otro cantante cu ta priminti hopi ta Lunay 
cu actualmente tin e mega hit, ‘Soltera’. 


Lo ‘treat’ e isla tur tipo di evento, campaña y promocion. Si bo no 
kier perde e ‘fun’ sigui nos riba social media, bishita funmiies.net of 
download e App di Fun Miles gratis. 

Keda pendiente pa e campaña nobo di Fun Miles cu lo wordo 
lansa pronto. 



ANUNCI0 

Yom Kippur 


En conexion cu e dia sagrado di Yom Kippurtursucursal di CMB lota cera pa publico riba 

diaranson 9 di october, 2019. 


Na e comunidad Hudiu di Aruba nos lo kier desea un ayuno facil y scrito seyado. 


Bo banco amigo 


CARIBBEAN MERCANTILE BANK 

Booshi Wever: 

UPPA ta satisfecho cu 
rumbo di reunion pa 
cambio di ley di Serlimar, 

pero nos mester keda riba nos "qui vive"! 


UPP ta satisfecho t’aworaki cu e rumbo 
cu e reunion a tuma. UPP sinembargo ta 
condena e forma cu a trata na bulldoze e 
cambio di ley di Serlimar y comportacion 
di Presidente di Parlamento, Ady Thi- 
jsen cu parce kier coopera cu e Minister 
p’esaki bay mas liher posibel. 

Pa casi un aña UPP a bin ta vocifera nos 
inkietudnan encuanto e cambionan du- 
doso tumando lugar na Serlimar y p’esey 
e tabata un grato sorpresa di experencia 
con mayoria di e puntonan cu nos a pidi 
atencion p’e a haya atencion y cu cambi- 
onan ta wordo premira. 

Como partido, nos ta satisfecho cu nos 
trabou extra-parlamentario a crea e am- 
biente necesario cu na final a percura pa 
varios instancia y partidonan aki na Aru- 
ba a braza e argumentonan al caso y con- 
fiabel di UPP. 

Segun Booshi Wever, pa nos partido e 
meta final ta p’e Minister realisa cu no ta 
SU kier ta conta, NO ta su interes ta con- 
ta, sino e bienestar y e interes di nos pais. 
E lucha di UPP no a bay sin consecuencia 
personal. 

Hopi fanatico ciego, incluso familiarnan, 
a haya ta bon pa cuestiona y critica nos di 
un forma baho y infunda. 

Nos ta di opinion sinembargo cu e interes 
general a vence interes partidista y per- 
sonal. Nos a logra nos meta parcialmente. 
Nos ta bisa parcialmente, mirando cu nos 
no por confia tampoco, ya cu e Scorpion, 
cu hopi a cay p’e caba, ta keda peligroso. 
Asina UPP por menciona cu p’e Serli- 
Bank lo bin un raportahe cada 6 luna pa 
mira kico a ser ricibi y con e placa ta wor- 
do maneha. Nos ta spera aki tambe cu 
lo delinea un cuadro pakico e fondonan 
specificamente lo ta destina y no bira un 
otro fuente pa pone mas hende na tra- 


bou, ni pa malgasta den propaganda po- 
litico pa alsa e Minister. Y mester bin un 
sancion ora cu e Director no atene su mes 
na e obligacion legal aki. 

Den su afan pa bulldoze e cambio di ley 
e Minister a indica cu e cambio di ley no 
tin nada di haber cu compra di un ince- 
nirator. 

Aki el a ricibi apoyo total di Minister Presi- 
dente cu den un carta fecha 2 di october a 
laga sa na e habitantenan di Parkietenbos 
cu e cambio di ley no tin nada di haber cu 
compra di un incinerator. Otmar Oduber 
a haye obliga pa durante e debate den 
Parlamento pa admiti cu e incinerator ta 
parti di e ley. 

Su intencion pues pa pasa e incinerator 
SIN discusion no a logra, pasobra el a 
wordo gara “con la mano en la masa”! 
Aki nos palabra di elogio p’e forma con 
Parlamentario Hendrik Tevreden a sa di 
duna un splicacion alcaso riba e parti aki, 
de facto mustrando asina ey cu den e dis- 
puta entre UPP y e Minister, nos partido 
tabata tin razon. Danki Dios cu sano hu- 
icio a prevalece ya cu nos a comprende cu 
e relacion entre e ley y compra di un in- 
cinerator lo wordo saca for di e ley, mane- 
ra poni awor aki den concepto di ley den 
articulo lc. 

Un otro ponencia di UPP cu NO t’e stake- 
holders y esnan cu a reacciona den e RFI 
a conseha pa bay direccion di un W2E via 
mass inceniration, manera e Minister a 
keda persisti desde maart 2018 cu nos a 
cuminsa cuestiona e Minister. UPP tambe 
a haya razon for di e propio Otmar Odu- 
ber ora cu el a declara cu e incinerator 
ta parti di e acuerdo di gobernacion di e 
coalicion POREDmep. Su declaracion lo 
ta un mensahe directo na su partnernan 
di coalicion riba e dicho “een man een 
man, een woord een woord”. 


For di un comienso UPP a enfatisa cu 
henter e plan di e Minister ta basa riba 
“natte vingerwerk” y e prueba a wordo 
duna for di oranan di mainta caba. Di ri- 
pente a cambia e formula di reparticion 
di costonan pa loke ta trata recogemente 
y maneho di desperdicio esta e 7,50 florin 
pa recogemento y 17,50 florin pa maneho 
a bira 15,00 florin pa Serlimar recoge su- 
shi y 10 florin cu tur hende mester paga 
pa maneho di sushi dor di Serlimar. 

Nos ta kere cu p.e. e tenemento di nos 
cayanan limpi y bunita, ta un tarea di Go- 
bierno cu por wordo eherci dor di Serli- 
mar manera e ley ta permiti, pero cu ta 
Gobierno mester paga p’e servicio aki, 
mescos cu e lo a haci’e directamente na 
tur e contratistanan canto di caminda. Y 
esaki lo mester bin for di impuesto y saca 
for di “algemene middelen”. 

Awor cu e reunion lo sigui te dia 15 di 
october proximo, lo ta bon pa partidonan 
sinta hunto y calcula un bon reparticion 
cu ta corecto y husto y realmente bon 
substancia y argumenta p’asina no pone 
mas presion riba e consumidor. 

Den e dianan aki nos lo bin cu otro as- 
pectonan di e ley, manera p.e. e cambio 
den aspecto di “verwerking” pa “beheer”. 
Nos ta kere cu Serlimar mester tin e as- 
pecto di “verwerking” como compania ya 
cu esey hustamente ta garantisa futuro di 
Serlimar y e trabou di e empleadonan. Si 
mayan Serlimar resulta den simplemente 
un “doorvoer” di desperdicio pa manda 
pa un “incinerator” manera t’e plan di e 
Minister, pregunta ta si futuro di Serlimar 
ta garantisa of no! 

En todo caso nos ta satisfecho cu e rumbo 
di e reunion, pero nos ta keda riba nos 
“qui vive”, pasobra e Scorpion ta keda 
peligroso, Booshi Wever a conclui. 

Drs. Marisol LopezTromp 

E situacion di habitantenan di 
e dump, ta alarmante y nan 
merece di haya un soluc on 



Drs. Marisol Lopez-Tromp, miembro 
di fraccion di POR, a haci un serie di 
pregunta y a cuminsa puntrando ken 
den sala di Parlamento no lo kier p’e 
situacion n’e dump di Parkietenbos cu 
ta peligroso termina? 

Cada un di nos, independiente di ken 
nos ta y unda nos ta biba ta produci 
desperdicio, es decir, nos tur ta aporta 
n’e problema aki, consecuentemente 
hopi biaha e discusion ta bay riba placa, 
riba ken ta haciendo kico, proyectonan 
etc., pero tur mester tene na cuenta cu 
sin salud no tin bida, no por traha y no 
por biba. 

E parti aki p’e Parlamentario di POR ta 
sumamente crucial y e situacion cu tin 
awe den e area aki, unda cu a papia cu 
e habitantenan entre otro y nan a indica 
cu e situacion ta sumamente alarmante 
y cu no por sigui asina. 

Tambe Marisol Lopez-Tromp a mustra 
cu awe desperdicio ta un ‘hot topic’, 
antes no tabata asina. Awe desperdicio 
a bira un negoshi y companianan ta 
interesa den dje. 

Aki na Aruba por mira un desaroyo den 
añanan 80-90 bin ariba, na unda loke 
awe ta Serlimar tabata conoci como un 
lugar di Reinigingsdienst cu ta cay bou 
DOW, despues por a mira un Aruba 
Bunita N.V. y awendia Serlimar. 
Raportnan a indica diferente solucion 
for di e tempo ey. Hopi di nan no a wordo 
realisa pa sea diferencia di opinion 
of falta di placa y particularmente 
falta di curashi pa tuma decision, y 
esey ta loke tin awendia, un Minister 
Otmar Oduber cu ta para den sala di 


Parlamento pa presenta un ley pa purba 
yega na solucionnan pa nos pais. 

E curashi aki tambe mester bin di 
cada miembro di Parlamento pa fiha 
un posicion pa elimina e dump di 
Parkietenbos y cuminsa soluciona e 
problematica aki pa nos Pais Aruba. 

“Mi ta haci un apelacion riba tur 
miembro di Parlamento pa tene esey 
bibo den mente y laga e interes aki pa 
soluciona pisa como mas pisa den bo 
toma di decision ora di vota. Cu e ley aki 
nos ta buscando pa yega na un solucion 
eficiente, duradero p’e problematica di 
desperdicio na Aruba”. 

Continuando cu e preguntanan, Lopez- 
Tromp a expresa cu ora pasa otro banda 
di dump riba lama, no ta solamente 
e holor, pero tambe ta wak cu tur e 
mangroven ta wordo daña, ta wordo 
afecta y susha cu tur loke ta bin di e 
dump. 

E no ta un bunita bista y mucho 
menos saludabel ni bon pa Aruba ni pa 
turismo. E mangroven tin un funcion 
hopi importante pa lama y costa di 
Aruba. 

Teniendo esaki na consideracion, e ta 
puntra Minister kico ta wordo haci pa 
salvaguardia nos mangroven y p’esaki 
no tuma lugar? 

Cual t’e efecto riba nos lama, nos 
coralnan? Cuanto di e likido toxico ta 
bay den nos lama y ta afecta nos fauna 
marino tambe? 

Tambe e ta considera cu e parti di 
concientisacion ta hopi importante y ta 
deber pa cada un tene cuenta cu nos tur 
por aporta como ciudadano riba e parti 
di desperdicio. 

Pesey e ta puntra si tin campañanan di 
concientisacion? 

Igualmente el a puntra riba e parti di 
gastonan medico? 


Cuanto e efecto di dump a afecta nos 
pueblo directamente p.e. na gastonan 
medico, cuanto el a afecta e barionan 
den cercania? 

Habitantenan a bay Parlamento y a 
menciona cu nan tin diferente tipo di 
problema di salud independiente di 
nan edad. Den e cuadro aki drs.Marisol 
Lopez Tromp kier sa cuanto t’e 
gastonan di AZV den esaki, gastonan 
cu nos tur ta pagando y cu por a wordo 
preveni y por wordo para? 

Marisol Lopez-Tromp ta bisa tambe 
cu den sala di Parlamento por mira 
diferente grupo cu kier haya un contesta 
riba e preocupacionnan cu nan tin. No 
ta trata solamente e parti financiero, 
no ta solamente e parti di ken ta haci 
kico; e ta importante y e ta sigur cu tin 
raportnan riba dje y consehonan riba 
dje, pero “mi kier pidi Minister pa splica 
den su disertacion, con por soluciona 
e situacion cu a surgi entre Serlimar 
y otro gruponan den comunidad pa 
trahadoman por keda trankilo. 

P’e bay mas den profundidad cu cada 
un sinta aki den, mama y tata di famia, 
yiunan di hogar, doño di compania 
por sinti un trankilidad cu e toma di 
decision di e ley aki no ta perhudicanan, 
al contrario , e ta un paso den e bon 
direccion pa yuda trece un solucion 
duradero y eficiente na beneficio di 
Pais Aruba”. 

Otro pregunta cu el a realisa ta con hopi 
Gobiemo a tene cuenta den e ley pa cu 
solucion p’e habitantenan di e area? 
Finalisando Lopez-Tromp a expresa 
cu ta tarea di Gobierno pa tuma un 
decision y ehecute y miembronan di 
Parlamento lo vigila esaki na bienestar 
di pueblo di Aruba. 


















18 


AWEMainta 


Diabierna, 4 October 2019 


Departamento di Cultura Aruba cu su di 41 aniversario di servicio cultural na Aruba 

Cultura ta mas amplio cu solamente folklore 



DIA 30 di september ultimo, Aruba tabatin un dia di fiesta 
y nos mester para un rato keto, pasobra ta di 41 aña di 
Servicio Cultural na Aruba. Cultura: Ta evoluciona y cada 
temporada tin su caracteristicanan y cosnan cu ta tipifica e 
temporada. 

30 DI SEPTEMBER 1978- 30 DI SEPTEMBER 2019 

Tin diferente vision y definicion di kico cultura ta encera. 
Hecho ta, cultura ta dinamico. Cultura ta algo dinamico y 
cu ta consemi nos tur riba e dushi baranca aki. 

1) Ta tur loke e ser humano a crea banda di naturalesa. 
Cultura ta encera tur forma di expresion humano. “Cultura 
ta determina nos forma di ta, nos forma di biba, expresa 
y pensa. Cultura ta nos tradicion, custumber, creencia y 
folklore”. 

2) Cultura ta dinamico y ta mas cu folklore so. E ta encera 
idioma, literatura, herencia cultural tangible (cas, museo, 
obheto y edificionan historico) y intangible (tradicion, 
idioma, folklore; tur loke no por mishi di biaha cune, etc). 
Arte en general; bistimento; baile; musica, teatro etc. 
Museonan, idioma literatura, archivonan di historia, 
gastronomia, y historia en general y tur loke ta creencia, 
spiritual, sociedad y social. 

Tur expresion di e ser humano. Arte en general, Arte 
contemporaneo; Arte plastic, baile, drama, teatro; literatura, 
musica, Teatro musical, y audio visual. Monumentonan, 
Archivonan, Museo, Archeologia, y Herencia Tangibel. 

Nos mester sinti nos mes hopi orguyoso di e logro aki 
y di por ta comparti tur nos pasion y experiencia cu nos 
comunidad. 

Departamento di Cultura Aruba (DCA) su portanan ta habri 



y pa brinda e servicio cultural, proyectonan escolar (cultural 
y educativo) y realisa varios proyecto cu partnernan y 
tercera. Nos ta aporta y duna oportunidadnan asina grandi 
n’e desaroyo cultural y talentonan artistico por haya un 
chens y crece riba tereno di arte y cultura. 

Nos contribucion ta y lo sigui pa apoya, comparti nos 
cultura, promove, conserve y sostene. 

Como Arubiano nos mester sinti nos mes orguyoso y feliz 
di nos cultura. Sinti nos mes bendiciona cu e rikesa cultural 
cu ta existi y di por ser exporta. Pone visionnan nobo nos 
dilanti den exporta creatividad y arte. 

No tur pais na mundo por celebra nan cultura y nos ta un 
pais cu hopi potencial, hopi rikesa y diversifica den historia, 
den arte, den multiculturalidad y creatividad. 

Un pais sin cultura ta un pais sin alma, sin bida, sin sentido, 
sin identidad; e ta un pais pober y esaki hamas lo por ta un 
pais. 

Cultura ta ami, cultura ta abo, cultura ta nos tur y nos tur ta 
cultura. 

Esaki t’e yabi di comprension y prome caminda pa nos 
realisa cu nos ta hende liber y cu sin cultura ta manera nos 
ta bibando sin libertad. 

Puntra bo mes kico cultura por nifica pa cada un di nos, 
kico nos ta haci pa cultura y p’esaki por sigui desaroya? 
Nos mester ta consciente cu cultura ta un conhunto di 
conocemento cu ta yuda nos determina kico nos ta: Cultura 
ta parti primordial di tur hende y esaki ta loke nos ta sinti, 
loke nos ta, loke nos ta bida, loke nos ta mira, e manera con 
nos ta actua, pensa, dicidi, asina tur esaki ta; e manera con 
nos ta comunica, relaciona, cana y comporta nos mes un cu 
otro. Tur esaki y hopi mas tin di wak como cultura ta mas 
cu folklore. 


Sigui na pagina 19 > 

Cultura ta tur cos: nos naturalesa, nos idioma, nos literatura, 
nos patrimonio, nos herencia, nos historia y den esaki ta cay 
tambe tur e expresionnan artistico, nos teatro, nos musica, 
nos bailenan, nos arte visual, nos artesania, nos arte popular, 
como tambe nos norma y balornan, nos custumbernan, 
nos cumindanan crioyo, nos celebracionnan popular, 
nos folklore t’e parti static di cultura y tur nos tradicion, 
archivonan y historia...! 

Nos mester desaroya nos capacidad pa ta mas creativo, 
conoce nos cultura mas, sigui carg’e, sosten’e, compartie, 
celebr’e y promov’e den tur sentido, pasobra cultura ta uni 
nos. 

Cultura ta nos derechonan fundamental di mas importante y 
e ta alimenta nos alma, nos soñonan, e ta yuda nos canalisa 
tur proposito di nos bida. 

Ban hunto duna contenido, trata na compronde nos propio 
cultura y haci tur posibel p’esaki forma parti di nos bida 
diario. Pasobra cultura nos mester bib’e. 

Nos no ta forma unicamente parti di nos cultura, sino cu 
nos tambe ta forma nos propio cultura. 

Tur persona cu ta haci di su propio cultura un parti regular di 
nan bida, ta bira mas feliz, nan ta desaroya nan creatividad 
y nan capacidad di expresion cu’n spirito di libertad mas 
amplio. Nan ta mantene un vision di bida mas positivo y 
nan mente ta keda habri pa atende cu diferente reto y pa 
adkiri conocemento nobo. 


Nos tin un envidiabel potencial multicultural, artistico 
y estetico y un mescla diverso cu ta yuda nos forma den 
conhunto un spiel hopi grandi cu ta permiti nos wak nos mes 
refleha claramente den dje, pa reconoce ta ken realmente 
nos ta y pa duna curason y bida na loke nos ta haci. 

Aruba su cultura t’asina rico cu nos tin tur e potencial pa 
ta un centro cultural di Caribe y un orguyo y ehempel pa 
mundo henter. 

Nos ta spera henter pueblo di Aruba y tur su habitantenan, 
por sigui sostene nos cultura y asisti cu mas frecuencia na 
evenementonan cultural y apoya tur iniciativa cultural cu 
ta desaroya den nos comunidad ya cu esaki ta permiti nos 
habri nos mente pa cosnan cultural, crea union familiar, nos 
historia y tradicion. 

Pabien na tur colega di Departamento di Cultura Aruba 
y na tur ex-Director, ex-coleganan, persona, boluntario, 
instancia y departamentonan cu a traha den cooperacion 
hunto cu nos, p’asina nos por bira mas grandi cada aña. 
Biba nos cultura y cu Dios por sigui bendiciona nos dushi 
pais Aruba, p’asina nos por ta realmente e isla feliz cu nos 
ta. 

“Pone E Arubiano na altura di su cultura y siñ’e conoce di 
otro”. -Hubert Lio Booi- 

“Cultura ta nos, ta nos ta cultura”. -drs. Siegfried Dumfries: 
“Gusta loke ta di otro, pero stima y aprecia loke ta di bo.” 
-Vicente Ras. 

AHAAAAAA! Yae luna di september tambe 
ta tra’i lomba y nos ta drentando e luna di flor, 
e luna di gracia, e luna di october. Y diabierna 
dia 4 di october ta Dia di Bestia “Dierendag” 
y ta hopi t’esnan cu tin un bestia di cas, nan 
“pet” cu nan ta stima. 

Tin cu ta stima nan “pet dog” mas cu nan ta 
stima hende. Bo ta ripara na nan postingnan 
riba facebook mas tanto. 

Ta nan escogencia, talbes, despues di a wordo 
decepciona y hurt dor di nan partner of dor di 
hende rond di nan cu nan a bolter drai nan 
amor awor pa un bestia. Pero locual Lady 
Ruth no por compronde y of acepta ainda to- 
talmente, ta, cu , tog hopi no ta cuida nan bes- 
tianan den nan cura y cada biaha por lesa riba 
facebook cu tal y tal cacho di tal y tal tamaño 
y color a perde den becindario tal y tal. Si bo 
ta stima bo bestia di cas di berdad, bo ta cuide 
mas mihor cu ta posibel, tog ? 

Antes, cu nos no tabatin un of mas cacho, e 
cachonan di nos bon bisiñanan tabata bin den 
nos cura pa pishi y pupu. Nan a tribi bay asina 
leu pa drenta veranda un biaha y pishi n’e pi- 
anan di stoel. Nos a papia varios biaha cu nos 
bisiñanan na bon, pidi nan encaricidamente 
pa tene nan cacho den nan cura, pero nada. 

E ora nos a fada y nos a yama Polis pa nan. 
Ta net den e dianan cu segun noticianan, nan 
tabata tratando e ley di cacho. 

Despues si nan a haci nan best pa a tene nan 
bestianan den nan cura, y nos no a wordo 
molestia mas p’e cachonan ey. Tin biaha tin 
pushi cu tambe ta pasa keiro den nos veranda. 


Bon dia yen di alegria 

Skirbi pa Ruthy // Lady Ruth // Vrieswijk-Bergen 


Naaaaaah, ami si no lo core 
duna nan cuminda y of core 
yama y of pone algo riba face- 
book p’esnan cu a perde nan 
pushi of cacho pa pasa buske 
serca nos. Manera nan a bin, 
nan mes ta bay. 

Sorry shonnan, pero ami si no 
ta un dierenvriend grandi. Mi 
ta gusta wak nan, tin biaha 
aai nan, ora nan ta bestianan 
di amiga of hendenan conoci 
cu tin nan pet bon cuida y bon 
teni den nan cura. E motibo 
por ta tambe cu mi ta alergico 
p’e lananan. Hopi aña pasa, 
un di e cachonan di un di mi 
welanan (awe den felis memo- 
ria) a bula riba mi hera rasca 
mi lomba, spantami masha 
hopi mes. 

Den Dakota y Tarabana pabao 
por wak cacho ta cana los riba 
caya aki aya, asina mes cu tin 
e ley di cacho pa tene bo bestia 
den bo cura. 

E veterinarionan lo tin nan 
mannan yen di trabao pa 
steriliza e bestianan cu nan ta 
piki aki aya fe’i riba caya. Asi- 
na tog nan ta yuda di preveni 
cu e bestianan aki ta multipli- 
ca cada biaha atrobe. 

Lady Ruth tabatin un par di 
“goud visjes” como su petnan 
na cas, pero despues di basta 
tempo nan a muri. Tabata 
bunita pa wak nan den nan 
komchi grandi, landa den tur 


libertad, sin miedo pa wordo 
comi dor di un otro pisca mas 
grandi. Debes encuando nos 
sa pone sucu cu awa p’e paha- 
ritonan chikito, manera bari- 
ca geel, pero ora cu e muraya 
a keda tur sushi di nan pupu, 
nos a stop di haci esey tambe. 
Awor mi tin un “vogel huisje” 
chikito pa laga colga den palo 
of den garashi. Mi gusta tende 
e paharitonan fluit. Mi gusta 
wak trupial y tende nan fluit. 
Mi ta contento cu mi palo di 
mispel den cura, cu e pahari- 
tonan por come. Mi ta kere cu 
nan ta gusta mispel anto, mi 
no sa. 

Shonnan, si boso tin bestian- 
an di cas, cuida nan bon y tene 
nan den boso cura patras den 
nan cas of paden ora bo tin cu 
habri e heki di garashi pa sali 
y despues pone bek den cura. 

Pasa un felis y bon siman yena 
di salud, amor y alegria. Goza 
di bo “pet” of “petnan”y cor- 
da trata bo prohimonan bon 
tambe. Ta tur creacion mester 
di amor y bon cuido, no sola- 
mente nos flora y nos fauna, 
pero universo henter. Danki 
pa tene nos planeta limpi. 
Please no tira sushi di plastic 
y of botter den lama. Ni riba 
caya. 

Pesey tin bari di tira sushi 
aden. Danki pa lesa nos relato 
cu atencion atrobe y danki pa 
ta un bon ehempel pa nos tur. 
Love you too !! 

IPA a start cu su 
Fall Minor IPA 
Globalization, 
Diversity and 
Multilingualism 




Instituto Pedagogico Arubano (IPA) a sigui e aña aki cu 
su International Fall Minor yama Globalization, Diversity 
and Multilingualism. 

E minor aki ta pa studiantenan internacional di Caribe, 
Latino America, Merca y Europa. E ta tuma lugar durante 
e periodo di september 2019 te januari 2020. 

E studiantenan di e aña aki a bin principalmente di Hu- 
landa e.o.: Hogeschool Rotterdam, Haagse Hogeschool y 
Thomas More Hogeschool. 

E specialisacion di e studiantenan aki ta docente pa scol 
primario y secundario. Dos di e studiantenan aki a caba 
HAVO na Colegio Arubano y a bay Hulanda pa continua cu 
nan estudio. Ta trata di Kristine Trimon cu ta studiando 
Ingles na Hogeschool Rotterdam y Heidi Aristizabal Ria- 
nos cu ta studia Biologia na Hogeschool Rotterdam. 

E programa di International Fall Minor ta enfoca riba 
Globalisacion, Diversidad, Multilingualismo y Enseñan- 
sa. Tin un enfoke grandi tambe riba desaroyo sostenibel 
delinea den e asina yama cinco P’s di sostenibilidad cual 
ta ‘Planet, People, Prosperity, Participatory Governance y 
Peace’. 

E meta ta p’e studiantenan amplia nan horizonte, cera co- 
noci cu e cultura y sistema di enseñansa di Aruba y haya 
conocemento didactico pedagogico, investigacion y tambe 
intercambia conocemento y experiencia. 

E programa ta consisti di diferente actividad multidisci- 
plinario unda e studiantenan ta participa na un serie di 
tayer, facilita pa varios docente di IPA y experto invita, 
riba diferente tereno manera: Globalizacion, creolisacion, 
diversidad, arte y cultura, multilingualismo den enseñan- 
sa, sistema y maneho di enseñansa, investigacion y ciuda- 
dania. 

Nan lo haci nan practica na diferente scol basico y scol se- 
cundario na Aruba. Tambe nan lo haci trabao boluntario y 
participa na diferente excursion rond di nos isla na entre 
otro San Nicolas, Oranjestad, Hooiberg y Parke Arikok. 

Biba Bida a celebra Dia Internacional di Hende Grandi 








DIA 1 di october, Biba Bida a celebra hunto cu 200 invitado, 
Dia Internacional di Hende Grandi den Ballroom di Marriott 
Hotel & Stellaris Casino. 

E programa Biba Bida ta un programa di Cruz Cora Aruba spe- 
cialmente pa nos grandinan riba 65 aña. 

Normalmente cada pasa un luna, tin un mainta den un bario 
pa promove movecion y salud, ta duna charla informativo cu 
topiconan interesante pa nos grandinan, combina cu musica y 
ambiente. 


Asina tambe a celebra Dia Internacional di Hende Grandi di 
un forma diferente; a planea un fiesta bailable special pa nan 
adapta na un orario facil pa nan, esta 4.30pm-8.30pm. Nan a 
disfruta di e tremendo repertorio musical di Robert Jeandor y 
Su Solo Banda Show. 

Biba Bida a invita 200 persona riba 65 aña p’e fiesta aki via 
rednan social, radio y corant. Tur ticket a wordo busca den e 
prome siman di promocion, mustrando asina cu e grandinan 
tabata contento cu e invitacion. Y esaki por a ripara henter e 
fiesta, pista di baile tabata constantemente yen! 

Cruz Cora Aruba kier gradici tur cu a acudi n’e invitación y bin 
disfruta di e fiesta y tambe na tur cu a participa pa duna infor- 
mación na nos grandinan: Kosmetikos Aruba, Cas Marie, Na- 
ture’s Discount, Zilverzorg Aruba, One Touch Response y Tai 
Chi Society! 

N’e team di Marriott, un danki special p’e atencion cu nos invi- 
tadonan y e esfuerzo y entusiasmo! Tambe kier gradici e bishita 
di Tica Basha Bou cu a bin busca Shi Préke, pero nan no a 
topa. Masha masha danki! Biba Bida ta preparando pa bishita 
Paradera pronto, por “Like” page di Red Cross Aruba riba Face- 
book pa sigui tur movecion di Biba Bida y tambe den medionan 
di comunicacion convencional. 

Tema simposio ta "Conguering the challenges of acute & chronic wounds" 

Hospital pa di 5 bes cu "Island Wound Care Symposium" 



E aña aki ta tuma lugar e di 5 edicion di “Island Wound 
Care Symposium” organisa pa Dr. Horacio E. Oduber Hos- 
pital. Un biaha mas lo conta cu diferente orador, tanto in- 
ternacional como local. 

E simposio ta tuma lugar riba dianan 31 di october, 1 y 2 di 
november proximo na Renaissance Convention Center. E lo 
ta pa tur esnan cu kier sa mas di tratamento di herida sim- 
pel y complica, pues profesionalnan den cuido di pacient, 
asina dr. Yuri Casseres a duna di conoce. 

E simposio lo start riba 31 di october cu un asina yama 
“hands-on workshops” cu enfoke riba cuido di herida di pia 
diabetico y mucho mas. 


Riba 1 y 2 di di november ta habri e simposio lectornan 
local y internacional cu lo bay enfoca riba pia diabetico y 
cuido general di herida. 

Na Aruba e enfermedad diabetico ta un problema hopi 
grandi. E porcentahe di pacientnan diabetico ta mas halto 
cu e promedio mundial. Normalmente e porcentahe ta di 
8%, pero aki e porcentahe ta 15% di pacient diabetico. Un 
di cada cuater pacient diabetico lo haya un herida na pia 
durante nan bida. 

Esey ta bin pa motibo cu no tin gevoel mas di e pia. Conse- 
cuentemente pacientnan ta cana cu sapato mucho preta of 
nan ta trapa riba un clabo sin cu nan ta sinti’e y ta haya un 
herida. 

Pues ta urgi tur profesional den cuido pa nos perde e mo- 
mento importante aki pa enrikece nan conocemento tocante 
cuido di herida. 

Pa mas informacion por subi www.arubahospital.com y klik 
riba e banner di e congreso. Eynan por inscribi di biaha si 
ta desea di atende e simposio. 

Dor cu ta trece oradornan di afo, tin un costo pa participa y 
tur informacion por haya riba e website. Tambe e simposio 
ta acredita pa specialista, dokternan di cas, pero tambe p’e 
nursenan cu atende lo ricibi un acreditacion di cierto canti- 
dad di punto. 


Workshop di educacion sexual 


INVESTIGACIONNAN ta indica cu educacion sexual por tin 
diferente beneficio. Educacion sexual ta siña nos muchanan to- 
cante nan curpa y con pa proteha nan mes, asina nos muchanan 
ta bira mas resistente. Educacion sexual ta un proceso cu lo cam- 
bia, mientras un mucha ta bay creciendo, pasobra como mayor 
bo lo mester keda adapta informacion cu ta pas cu e desaroyo y 
edad di e mucha. 

Den luna di october Fundacion Respeta Mi ta bay cuminsa brin- 
da workshop di educacion sexual na mayornan di kleuters. E 
workshop lo consisti di tres sesion cu lo tuma lugar dia 8, 15 y 
22 di october proximo. 

E workshop aki lo brinda mayor cu informacion tocante edu- 
acion sexual y desaroyo sexual di un kleuter. 


E meta principal di e workshop aki ta pa brinda mayornan cu 
tips, pero especialmente tools pa por aplica educacion sexual 
cerca nan yiu. 

Participantenan lo t’e prome den ricibi e pakete di shete info 
graphics di educacion sexual. 

E pakete di educacion sexual ta un herment nobo cu Fundacion 
Respeta Mi a desaroya hunto cu su Youth Volunteers den cuadro 
di proyecto Pitch Time 2019. E proyecto aki a wordo patrocina 
pa WEB Aruba N.V. 

Si abo ta desea di forma parti di e workshop aki por haci regis- 
tracion cerca Fundacion Respeta Mi na Dominicanessenstraat 
12 of yama nos na 582-4433. 

Ex Minister di Deporte Ramon Lee sra. Marilu 
de Veer Wendell Bennett y George Vieira 
tabata presente n e Best of the Best Test Event 




DIASABRA ultimo a tuma lugar e Best of the Best Test 
Event di Taekwondo organisa pa Brazil Taekwondo Sticht- 
ing cu presencia di varios empresario manera ex Minister 
di Deporte, Ramon Lee. 

Ramon Lee ta un amante grandi di deporte di Taekwondo 
y a briya cu su presencia for di tempran p’e no perde niun 
di e peleanan. 

Sra. Marilu de Veer ta Consul di World Taekwondo Federa- 
tion y tabata presente pa mira nos atletanan di Aruba di 
cerca. 

Sr. Wendell Bennett a train Taekwondo den su tempo hun- 
to cu un grupo na Juliana School y tabata un alumno di 
Master Herrich Lo-A Njoe difunto y a mira e anochi aki cu 
e rumannan Klabér a crece for di tempo cu sr. Wendell a 
conoce nan pa awor, pasobra nan tabata train for di chikito 
na Juliana School. 

George Vieira p’esnan cu no conoce, Master George Vieira 
t’e persona cu a funda Taekwondo aki na Aruba y a bin 
tambe e anochi aki pa presencia 13 pelea di nivel. Pueblo 
presente a admira Aruba su atletanan. Brazil Taekwon- 
do Stichting ta gradici tur hende cu a haci e evento exitoso. 

Aruba Bank a sostene 
empleadonan cu a 
competi den Ironman 
70.3 na Augusta 



Aruba Bank ta sumamente orguyoso y complaci 
di por a sostene tres (3) empleado, kendenan a 
participa na Ironman 70.3.: Un competencia di 
forsa fisico y mental. 

Denise Krosendijk, Marc Arends y Ramon Mas 
a demostra nan perseverancia ora di a completa 
e competencia cu un tempo exitoso. 

Despues di lunanan di entrenamiento y dedica- 
tion tur tres atleta a duna un bon representa- 
cion di Aruba. 

Coleganan y e ekipo completo di Aruba Bank 
ta felicita tur pa un tremendo presentacion y 
ta sumamente orguyoso di nan logro durante di 
Ironman na Augusta, Georgia. Pabien! 


Dama cu problemenan 
psiciatrico serio a 
accidenta riba Sasaki 



DIAHUEBS mainta den careda di 10:30 Polis como ambu- 
lance a bay riba Sasakiweg, unda un auto a accidenta y keda 
pega bou un mata. N’e sitio autoridad ta topa cu un dama na 
stuur. E no ta un dama desconoci pa nan, debi cu nan lo a 
yega di atende cu dama aki caba. 

Ta trata di un dama cu tin problemanan psiciatrico hopi se- 
rio, y por bira sumamente agresivo. 

P’e motibo aki tambe personal di Respaldo a presenta n’e 
sitio debi cu e ta un paciente/cliente di nan. 

E dama aki tabata na stuur di un Nissan March, bayendo 
direccion nort, ora cu pa un of otro motibo a baha caminda na 
su man robes y bay termina bou un mata di Kwihi. 

Personal di Seguro lo a pasa algun rato fastioso pa atende e 
dama. Parce cu e lo a keda den e van papiando casi un ora 
largo. Esaki ta debi cu mester trate trankilo, posiblemente 
pa evita cualkier problema. 

Paramediconan tambe tabata n’e sitio pa si mester a controle 
y tambe varios agente policial pa si mester actua. 

“Nos no sa si ta responsabel pa personanan cu problema psi- 
ciatrico stuur auto”. 

Accidente na cruzada di Sero Pita 
a laga un dama levemente herida 






DIARANZON anochi pa mas o menos 7’or, Polis 
y ambulance a wordo notifica di un accidente di 
trafico na cruzada di Sero Pita, y cu lo tin un per- 
sona herida. 

Na yegada di Polis, nan ta topa cu un Toyota Yaris 
y un Suzuki Ignis, ambos cu daño material. 
Manera mayoria biaha, e Suzuki Ignis a subi e 
cruzada dilanti e Yaris cu tabata bin di pazuid. 
Segun chauffeur di e Suzuki, e Yaris lo no tabatin 
su luznan cendi y esaki a causa cu e no a mire. 

E Yaris a dal contra e porta patras di e Suzuki 
mandando e di banda. Den e Suzuki un dama a 
haya un corta na cabes y a wordo atendi n’e sitio 
dor di Paramediconan. 

Candela na cantina di SGB 

Temor tabata existi pa asbést 



A$fra 

'PuH&ieU P¥ome £ 

The LORD is my shepherd; I shall not want. He maketh me to lie 
down in green pastures; he leadeth me beside the still waters. 
He restoreth my soul: he leadeth me in the paths of righteous- 
ness for his name's sake. Psalm23 

With great sorrow but grateful for everything he did for us, we 
announce the passing of: 



~ . t s 

Maria Varga Alingcomot 

*14-07-1950 -+01 -10-2019 

Place and time of cremation will be announced later 


Aufta 

Piw&uit PfotHe & 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason, pero conforme cu boluntad di Señor, 
nos ta anuncia fayecimento di: 



Jose Cecario Olivir 

*26-08-1960 -103-10-2019 
Acto di entiero lo wordo anuncia despues 


KRALENDIJK — E temor mas grandi 
cu autoridadnan tabatin pa un candela 
chikito cu a surgi diarazon anochi 
na SGB tabata relacioná cu posibel 
presencia di asbést, cu lo por a presentá 
un problema di asbést. Pero despues a 
descartá e peliger aki. 

Tabata diarazon anochi alrededor 
di 9or cu Central di Polis a ricibf 
notificacion cu tabatin un candela na 
SGB y Comunidad di Skol di Bonaire. 
Na yegada di patruya y bomberonan a 
constatá cu t’e partf pafó di e cantina 
tabata na candela. 

Na promé instante a pensa cu por 
tabatin peliger pa motibo di sospecho 
cu lo por tabatin asbést den e dak. 

Despues di un investigacion córtico 
por a descartá e sospecho aki, como 
cu e edificio di e cantina ta un basta 
recien, caminda no por papia di asbést. 
No ta conocf ainda con e candela a 
start. Investigacion ta andando. 

Mañcm diasabra tin misa 8 or mainta na Dakota 



"Señorta mi wardador, mi'n tin falta di nada 
Den cunucu di yerba berde e ta ponemi sosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu hopi dolor nanoscurason, peroconforme cu Dios 
su boluntad nos ta anuncia fayecimento di nos mama, ruman, 
tanta stima: 



Jacintha Irena Dirksz 

Mihorconocicomo "Chenta" 

*05-04-1957 KI28-09-2019 

Na nomber di su: 

Tata y Mama: Dominico y HeronimaJoncaDirksz 

Tata di suyiunan: Marco"Maiky" Koolman 

Yiunan: Jean-Marc Koolman y ZulaikaDijkhoffy famia 
Jean-NilcaKoolman y Kenneth Gumbs y famia 
Jean-Michael Koolman y Shelly Werleman y famia 
Manerayiunan: Edgardo"Eddie"y Xiomara Dirksz-Braafhart 
Richard "Pulo"y Veronica Mackay-Werleman 
Lisandra "Sandra"y Javier Antigua 
Harrison"Juni"y Vanessa Dirksz-Vanegas 
Nieto y nietanan: Je-Marc, Jeandy, Shiquion, Sheiron 

Rumannan: Shompe y ChilaDirksz- Arends y famia 

Florencio Dirksz y famia 
Pedro y Altagracia Dirksz-Sanchez y famia 
Filomena Dirkszyfamia 
Jacinto Dirksz 
Cecilia Dirkszy famia 
Carmen Dirkszyfamia 
Maximo y Sharon Dirksz- Kocky famia 
EfigenioDirksz 
Felix Dirksz 

Mariano y Carla Dirksz-Croes y famia 
Amistadnan di cas: Emelina Loopstok 
Nora Paesch 
Maria Kransen-Arcaya 
Eithel Kock 
Silvia Wouter 
Fransisca Thiel 
Priscila Hernandez 

Tanta y omonan y nan famia, swa y cuñanan y nan famia, 
sobrina y sobrinonan, primo y primanan, ihanan, 

Team nan di softball cu e la yuday tena ultimo cu ta Roots y 
Legends, amigo y amiganan, conocirnan y demasfamia. 

Nos ta pididespensasi den nostristesa y dolor nos por a lubida 
un of otrofamia. 

Ta invitapa asistina eacto di entierocual lo tumalugardiabierna 
04 oktoberdi 2'or pa 4'or di atardinamisa Inmaculada 
Concepcion na Sta Cruz pa santanaSabanaBasora. E restonan 
mortal di nosdefuntostima lo ta reposa for di 11 'or di maintapa 
1:30 di merdianaJamanota 15. 

Adres pa condolencia : Aurora Funeral Home, diawebs 03 di 
oktober 2019 di 7'or pa 9'or di anochi 
Na luga di manda flor of krans un donacion lo ta altamente 
aprecia. Lo tin un box disponibel den misa. 

Famia ta pidi pa bin cu colornanalegre. 

Nos ta lamenta cu despues di entieronos lo no por ricibibishita 
di condolencianacas. 


Reverendo Pastoor Jozef Pelc di Misa Birgen di Fatima Dakota, ta invita tur 
parokiano y pueblo di Aruba en general pa asisti na un Santo Sacrficio di 
Misa mañan diasabra 5 di october, prome diasabra di luna, pa 8’or di mainta 
na Misa Birgen di Fatima na Dakota na honor di Birgen Maria. 

Ta cuminsa cu resamento di Santo Rosario pa 7.30 am. Tambe awe diabierna, 
prome diabiema di luna, lo tin Santo Sacrificio di Misa pa 7’or anochi cu 
canto di Rosario di Dibino Misericordia y Adoracion di Santisimo. 







Cu inmensa Tristesa nos ta anuncia e fayesimento di 



Arcenilio Espinosa Beltre 

*02-11-1947 -129-09-2019 

Esposa: Ramona Espinosa Amador 

Mama: MariaBeltre 

Yiunan: Audri Espinosa y Familia 

Magdalena Espinosa y Familia 
Raquel Espinosa y Familia 
Ramon Emilio Espinosa 
Jefri Espinosa 
Michael Espinosa 
Amauri Amador 

Yiunan na Sto.Dom: Jorge Espinosa 
Lisset Espinosa 

Rumannan: Raul Espinosa y Melida y Familia 

Manuel Espinosa 
Jose Espinosa 
Elisa Espinosa 
Digna Espinosa 
Sobrinonan: Francia Espinosa 

Raulin 
Aba 

Wendy Espinosa 
Nietonan: Marleny Espinosa 
Tracey Espinosa 
Rancell Espinosa 
Yoaldrid Espinosa 
Jaysmall Espinosa 

YdemasFamiaBeltre Espinosa y Famia AmadornaSto.Dom 

Ta invita paasistina acto di entierocu lo tumadialuna 7 october 
2019 for di 2'or pa 4'or di atardinaRoyal Funeral Home pa 
santana central di Sabana Basora. 

Oportunidad pa condolencia lo tadiasabra 5 october 2019 for 
di 7'or pa 9'or di anochina Royal Funeral Home. 


Aufora 

'ÇeuteuU &o**ee & fétewa&zp 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi tristeza pero conforme cu boluntad di Dios, nos ta 
anuncia cu a bay laga nos den brasa di Señor: 



Maria Mercedes Cano 

Mihor conoci como Mercedes 
*14-09-1933 -102-10-2019 

Na nomber di su: 

Yiunan: 

Humphrey Gomez 

Patricia Gomez y esposo German Rey 

Nietonan: 

Douglasy Albert Rey 

Rumannan: 

Rosa Cano y famia 
Luis Cano y famia 
Fidel Cano y famia na Venezuela 

Primo(a)nan, amigo(a)nan, conocirnan y bisiñanan 

Demas famia: Cano, Gomez, Medina, Rey, Zuniga, Cabrera, v/d 
Berg, Ismail, Maquilon, Salazar, Roman na Colombia 

Ta invita pa acto di condolencia y entiero cual lo tuma lugar na 
Aurora Funeral Home diasabra 5 di oktober 2019 di 9'or pa 
11 'or di mainta. Despues lo sali pa Santana Centraal Sabana 
Basora. 

Disculpa nos si den nos tristesa nos por a lubida algun famia of 
conocir. 

Aufbra 

^ 

'Çutt&ud ^otttc & $i&n4Xwut 

"Mi Dios, Mi Señor, Mi Salvador 
Cu bo amor infinito tene mi den Bo brasa 
Ya no tin scuridad 
Unicamente Bo luz briyando" 

Cu inmenso tristeza na nos curazon, pero agradecido pa tur 
loke ela nifica pa nos, nos ta participa cu a bai drumi den brasa 
di Señor: 



Sra. Erica Elena Koolman 

Cariñosamente yama "Rica" 

*16-04-1958 -129-09-2019 
Na nomber di su: 

Yiunan: Jose Antonio Geerman y Julisca Gomez 

Gianrica Geerman y Jord Koers 
Quiney Geerman y Jemuel Paesch 
Gilena Geerman y Osrick Croes 
Nieta(o)nan: Jayslin, Qushandrick, Jayquin, Elaiza 

Tata di su yuinan: Giany Geerman y Roseanna Garrido 

ExCuña: Glenda de Cuba y famia 

Mayornan: tFrancisco Koolman y tMaria Werleman 

Rumanan: Lucas Koolman y yui 

Charles Koolman y famia 
FrankMackay, Mileidysy yuinan 
Soraida Mackayy yui 
Jerry Mackay y yuinan 
Rosa Koolman y famia na Hulanda 
Juni Koolman yfamia na Hulanda 
Georgeana Koolman y famia na Hulanda 
Manera yui: Jackelyn, Jamira, Mildred, Maria Caster 

Manera Nieto: Aliyah, Alian y Alrick 

Amigonan di cas mas serca: 

Kelle,Toms, Donny, Kenneth Phillips, Bob (USA) 
Tanta y omonan, subrinanan y subrinonan, prima y primonan, 
su ihanan na Aruba, Hulanda y Venezuela. Su comer y 
compernan, amigo y amiganan. 

Famianan: Koolman, Geerman, Mackay, Werleman, Gomez, 
Koers, Paesch, Croes, Curiel, Henriquez, Winterdaal y famianan 
Aguero na Venezuela y bon bisiñanan. 

Oportunidad pa condolencia: Royal Funeral Home, diabierna 4 
di October 2019 di 7'or pa 9'or di anochi. 

Ta invita pa acto di despedida cu lo tuma lugar na misa 
Inmaculada Concepcion, diasabra 5 di October 2019 di 2'or pa 
4'or di atardi. Cremacion lo tuma lugar despues den seno 
familiar. 

Ta deseo di defunto pa por bin na colornan alegre. 

Despensa nos si den nos tristesa nos por a lubida algun famia. 


« Nobena y Fiesta 

Patronal di 
Parokia Birgen di 
Fatima Dakota 


A^ra 

'Çutt&ud ‘ftottte & 

"Señorta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

A fayececristianamentenos mama, oma, suegra, ruman y 
tantastima: 



Sofia Hildegarda Leonardo-Monart 

*17-09-1931 - 128-09-2019 
Vda. di tLuis Leopoldo Leonardo 

Na nomber di su: 

Yiunan: Robert (Robby) y Elisabeth Leonardo-Ras 

Jeffrey Leonardo y Marleny Paz 
Nieto: Matheuw L. Leonardo 

Nieta: Jeyshmel I. Leonardo 

Rumannan: Beatrix (Bea) y Cesar Marquez y yiunan 

Prisca y Urbano Kocky yiunan 
Johan (Jan) y Justina yyiunannaHulanda 
Isidro y Yvonne Monart y yiunannaHulanda 
DirrahMonart y yiunannaHulanda 

Lionel Leonardo y yiunannaCorsow 
Bianca Leonardo y Monica Kock 

Amigo di cas: Johnny Croes,"Beppie"Schoppema, Bubu Croes 

Tur susubrino y subrinanan, primo y primanan, Ihanan, bisiña y 
conocirnan y demasfamia. 

Demas famia: Leonardo, Monart, Marquez, Kock, Boye, Kemp, 
Ras, Martis, Bowers, Nisbett, Geferts, Alberto, Petit, van de 
Hans, Quandt, Lesandrina, Ovjedo, Oduber, Westerburger 

Ta Invita pa asistina despedida y cremashondiabierna 4 
october 2019 for di 7'or pa 9'or di anochina Aurora Funeral 
Home 

Nos disculpasi den nostrsistezanos por a lubidaalgunfamia of 
conocir. 

Despues di entieronos no ta ricibibishita di condolencia 


Reverendo Pastoor Jozef Pelc, Pastoor di 
Parokia Birgen di Fatima Dakota ta invita 
tur fiel deboto, comunidad Portugues, 
parokianonan y pueblo di Aruba en general 
pa asisti n'e nobena na honor di Birgen di 
Fatima cuminsando awe diabierna te cu 
diasabra 12 di october pa 6.15 atardi cu 
excepcion di diadomingo 6 di october ta 
cuminsa pa 5.15 atardi sigi tur dia pa Santo. 
Sacrificio di Misa. Por fabor tene bon cuenta 
cu NO tin misa mainta den e siman di nobena 
esta dianan 8-9-y 10 di october. 

Diadomingo 13 di october Fiesta di Birgen 
di Fatima y alabes celebracion di 60 aña di 
Parokia Birgen di Fatima Dakota. Pa 6'or 
di atardi ta cuminsa cu un procesión den 
cayanan di Dakota sigi pa un Santo Sacrificio 
di Misa Solem pa 7'or di anochi. 

Laga nos traha un tiki tempo den nos 
schedule druk, pa honra nos dushi Mama 
Maria, Birgen di Fatima y laga nos haci loke el 
a pidi e muchanan na Fatima: Haci sacrificio 
y resa, resa hopi, resa e Santo Rosario tur dia 
pa paz mundial. 


A^m 

'Çutt&ud ^OtHC & 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mikonfiansa" 

Salmo 91:1-2 

Cu dolor na nos curason, pero conforme cu boluntad di Señor, 
nos ta anuncia fayecimento di nos ser keri: 



Juana Geerman 

Mihor conoci como"Nini" 

*27-01-1928-102-10-2019 

Acto di entiero lo wordo anuncia despues 

Accidente di tráfico cu morto 






*2a*t&iciC ‘Ç&jme & fénemafau? 


"You went away so suddenly 
We did not say goodbye 
You gave thanks and praised the Lord 
Precious memories never die" 


Cu hopi dolor na nos curason pero conforme cu boluntad di 
Dios nos ta participa fayecimento di nos tata stima: 



Juan Mario Briezen 

Mihor conoci como"Mario"of"Prins" 
*25-11-1954 -+01-10-2019 

Na nomber di su: 

Tata: tJuanBriezen 

Mama: Aida Briezen - Ridderstap 

Yiunan: Zulaika Briezen y Sandro de Cuba 
Milouska Briezen y Jeffrey Lopez 
Franchesca Briezen 


Nieto y nietanan: Kane, Devin, Stevie, lan, Isabella y Zyra 

Mama di su yiunan: Filomena Laclé 
Ruman nan: Eddy y Andrea Briezen - Duran 

Glenn y Lydia Briezen - Amaya 

Subrina y subrinonan: Garret, Eldwin, Kenrick, Jill y nan famia. 
Tanta y omonan, primo y primanan, iha(nan), amigo(nan), 
conocirnan y amistadnan den e comunidad di Golf y 
ex-coleganan di Casino. 

Manera ruman: Erwin Hill y famia, AndrewTromp y famia, 

Adri y Frits de Palm y famia. 

Demas famia: Briezen, Laclé, de Cuba, Lopez, Flanegin, van 
Heusden, Briesen, Ridderstap,Tromp, Molina, Paesch, 
Bouwman, Wouters, Kock. 

Ta invita pa acto di entiero cu lo tuma lugar diabierna 4 di 
Oktober 2019 na Aurora Funeral Home di 9or pa 11 or di mainta 
despues sigui pa despedida di nos"Prins"den seno familiar. 

Nos ta pidi nos disculpa si den nos tristesa nos por a lubida 
algun persona of famia. 

Despues di entiero no ta ricibi bishita di condolencia na cas. 






Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


WILLEMSTAD - Diamars 2 di óctober 
2019 alrededor di 13.30’or, Central di Polis 
a dirigi un unidad pa un accidente di tráfico 
cu tres persona heridá riba Helmin Magno 
Wiels Boulevard. 

Na yegada di e unidad el a topa tres vehiculo 
cu a accidentá y cu tres vfctima. 

For di investigacion preliminar cu Polis 
a haci n’e sitio a resultá cu chofer di un 


A fayece: 



Sonia M. Montiel-Taborda 

5-11-1942-127-09-2019 

Na nomber di su: 

Tata: tPablo E. Montiel 
Mama: tMicaela Montiel 
Compañero: Reynaldo Raaz 
Yiunan: Sra.Vda. Gipsy Werleman-Dare 
Ana Raaz 

Rumannan: Pablo Junior Montiel 
Carmen Chacin y famia 
tDiobanis "Nano" Montiel 
tHugo Montiel 

Antonio"Toño"Montiel y Bertha Montiel 
Angela Montiel (USA) 
tlngrid Montiel 

Luz Maria Montiel y famia (Spanje) 

Roland Jesus Montiel y famia 
Evelis Montiel y Elio 
Solsire Montiel 

Sobrina(o)nan: Janeth, Pauly, Larry, Payo, Eilus, tHuguito, 
Lisette, Jofre 

Acto di entiero a tuma lugar diaranson 2 di September 2019. 


vehfculo cu tabata core riba Helmin Magno 
Wiels Boulevard direccion di Otrobanda, 
a bay purba pasa un convoi cu tabata riba 
mesun caminda direccion di Otrobanda. 

Probablemente dor di mal calculacion chofer 
di e vehfculo a dal contra di e tayer di banda 
drechi di e convoi. Dor di e impacto aki e 
auto a drei dilanti di e convoi y accidentá 
contra di un palo, cruza e kaminda pa despues 
dal contra un vehiculo cu tabata bin for di 
Otrobanda direccion di rotónde Julianadorp. 
Chofer di e vehfculo cu no tabatin su faha di 
seguridad bistf a sufri multiple lesion y den 
situacion di preocupacion a transporté pa 
policlmica di SEHOS pa tratamento médico. 

Dos ocupante di e vehfculo cu tabata bay 
direccion di rotónde di Julianadorp tambe a 
keda transportá pa policlmica di SEHOS pa 
tratamento médico. 

Diárazon 3 di óctober 2019, alrededor di 
11.45’or Central di Polis a keda notificá cu 
e vfctima, e hómber Quenten A. Eugenio, 
nacé na Córsou dia 1 di december 1996, 
(22 aña) a fayecé na hospital. 

Investigacion den e caso aki ta continuá dor 
di personal di Departamento di Tráfico. 

